《隔浦莲近 非园盆荷秋放一花，感赋》
清代·朱祖谋

鸳鸯凉梦过了。秋被西亭窈。罢舞霓裳队，明年约红情绕。

霞艳舞避晓。湘娥笑。倩影凌波小。

为花恼。西风嫁晚，房空心苦颠倒。閒鸥冷觑，分共涉江人老。

尘镜攲槃剩自照。凄调。双蕖流怨多少。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。